‘ไทยพร็อพแกรนด์’แต่งตัว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 23 ธ.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 23 ธ.ค. 2553 
โดย....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 23 ธ.ค. 2553
...ดัชนีหุ้นไทยปิดเขียว 1,019.14 จุด บวกเล็กน้อย 5.95 จุด มูลค่าซื้อขาย 20,311 ล้านบาท 
...สัปดาห์กว่าที่เหลือ การลงทุนของต่างชาติกับกองทุนหรือสถาบัน จะสลับข้างกัน ภาพที่เห็นทุกวันคือ กองทุนซื้อ ฝรั่งขาย .... วานนี้กองทุนไล่ซื้อ 914 ล้านบาท ต่างชาติขายออก 303 ล้านบาท 
...เหลือเวลาไม่มาก ใครที่ยังไม่ได้ซื้อกองทุนระยะยาว เพื่อลดหย่อนภาษี รีบซะ หรือถ้าสะดวก24 ธ.ค.นี้ กองทุนบำเหน็จบำนาญข้าราชการ (กบข.) โชว์ของดีให้เลือกลงทุนที่ตึกอับดุลราฮิม พระราม 4 
...ไทยพร็อพเพอร์ตี้ (TPROP) เพิ่งออกจากไอซียู ไม่นานกลับมาสำแดงเดชด้วยการซื้อ แกรนด์ แอสเสท โฮเทลส์ แอนด์พรอพเพอร์ตี้ (GRAND) 70% เลยไม่แปลกที่จะคิด “เตี้ยอุ้มค่อม” แต่ถ้าดูไส้ในให้ดีมีชื่อ “วิชัย ทองแตง” ทนายนักช็อปเข้ามาเอี่ยว 
...อย่าแปลกใจที่ “วิชัย” เข้าร่วมวง เพราะเจ้าตัวชอบซื้อหนี้ราคาถูกมาบริหาร มีกำไรไปแล้วหลายกิจการ ดีลนี้อาจไม่เป็น “เตี้ยอุ้มค่อม” อย่างที่คิด เพราะแค่เริ่มต้น แบงก์ซีไอเอ็มบี และออมสินก็ปล่อยกู้ 4,400 ล้านบาท ไปชำระหนี้ที่เหลือเท่าขี้เล็บ กับเป็นทุนให้โครงการ GRAND ที่ชะงักเพราะเปลี่ยนมือนายทุนมาหลายรอบ ให้เดินต่อได้ทั้งโครงการที่สุขุมวิท พัทยา และหัวหิน